**Heves megye új HÍD-ja az iskolai szakképzési lemorzsolódás ellen**

GINOP-6.2.3-17-2017-00010

**Alapadatok:**

* Kedvezményezett neve: Heves Megyei Szakképzési Centrum
* Projekt címe: Heves megye új HÍD-ja az iskolai szakképzési lemorzsolódás ellen
* Támogatás összege: 549.889.428 Ft
* Támogatás mértéke: 100%
* Projekt azonosító száma: GINOP-6.2.3-17-2017-00010
* Projekt kezdő időpontja: 2018. 01. 01.
* Projekt befejezése: 2021. 03. 17.

**A projekt célja**

A Heves Megyei Szakképzési Centrum nyolc intézményében megvalósult projekt fő célkitűzése, hogy a szakképzésben részt vevő tanulók lemorzsolódását jelentősen csökkentse, a tanulási-tanítási eredményességet növelje, és segítse a pedagógusokat a folyamatos változások kezelésében, az új típusú pedagógiai módszerek elsajátításában, a napi gyakorlatba történő bevezetésében.

**A projekt eredménye**

1. A projekt keretében több mint **200 pedagógus továbbképzésére**, hospitációk bonyolítására került sor, a tanulók számára pedig elsődlegesen az oktatás eredményességét növelő, valamint a **szociális kompetenciákat erősítő programok** szervezésére helyeződött a hangsúly. 31 tanulócsoportban több mint 280 diákot fejlesztettünk célirányosan intézményeinkben.
2. A Heves Megyei SZC Sárvári Kálmán Technikum, Szakképzőiskola és Kollégium épületében kialakítottunk egy több száz fő befogadására alkalmas, **modern technikával felszerelt közösségi teret**, amely alkalmas akár több intézményünket összefogó rendezvény igényes befogadására, lebonyolítására is.
3. A hatvani Damjanich és az egri Bornemissza intézményünkben kialakítottunk egy-egy **Digitális Közösségi Alkotóműhelyt, azaz DKA labort**, ahol a legkorszerűbb technológiákkal – például 3D nyomtatás, Arduino számítógépek, notebookok, MicroBit kontrollerek, LEGO és Abilix robotok – dolgozhatnak a tanulóink valamint az érdeklődők, akár más intézményekből is.
4. Tekintve, hogy a DOS (Digitális Oktatási Stratégia) megvalósítása és alkalmazása kiemelt kormányzati stratégia, elkötelezettek vagyunk az irányban is, hogy az intézményeinkben megismertethessük diákjainkkal a modern oktatástechnológiai és IT eszközöket. Intézményeinknek a projektben 16 érintőképernyős interaktív LED táblát szereztünk be, hozzá kapcsolható tabletrendszerrel és digitális oktatási csomaggal, a projekt keretében pedig komoly **digitális tananyagfejlesztés** is megvalósult.